laion/Wikipedia-Exotic huggingface dataset:
סלמון מעושן

סלמון מעושן הוא שיטה להכנת דג סלמון למאכל. בשיטה זו פרוסות הדג נכבשות ולאחר מכן עוברות עישון קר או עישון חם. המאכל נחשב למעדן ולרוב מחירו יקר למדי. לעיתים מתייחסים ללקס כאל סלמון מעושן, אולם מדובר בשיטות שונות להכנת דג הסלמון. הסלמון המעושן מוגש כמתאבן, לרוב לצד גבינת שמנת. בצפון אמריקה הדג מוגש לרוב על לחם, לצד פרוסות של בצל אדום, לימון וצלפים. באירופה מקובל לשלב את הסלמון המעושן בפשטידות, להגישו בצורת פאטה או לשלבו ברוטב לפסטה. השימוש בסלמון מעושן כמרכיב בסושי מקובל בצפון אמריקה, אולם אינו מקובל ביפן. הסלמון המשמש בייצור סלמון מעושן הוא לרוב סלמון אטלנטי, המגודל בחוות בנורווגיה, סקוטלנד, אירלנד ומפרץ פונדי שבקנדה. הסלמון מעושן בעישון קר, לרוב בטמפרטורה של 37 מעלות צלזיוס. עישון קר זה אינו מבשל את הדג, ושומר על מרקמו של הדג. פרוסות הדג נתלות על מתלים ומדורות נסורת לחה מובערות מתחת הפרוסות. הלחות של הנסורת מבטיחה עשן רב, והמרחק בין המדורה לדגים מבטיח שהדג לא יתבשל. העישון נמשך לילה שלם. שיטת העישון הקר של סלמון התפתחה במזרח אירופה. מהגרים יהודים שהגיעו לאנגליה מפולין ורוסיה והתיישבו באזור האיסט אנד של לונדון בשלהי המאה ה-19 הביאו עימם את שיטת העישון. לימים הביאה הגירה יהודית לצפון אמריקה את שיטת הבישול גם ליבשת זו. שיטת עישון זו נועדה לשמר את הדג בתקופה בה לא היו אמצעי קירור. מהגרים יהודים אלה נהגו לייבא את הסלמון מהים הבלטי, ולא השתמשו בדג סלמון מקומי שנדוג באנגליה ובסקוטלנד. הדג שהגיע מהים הבלטי – שומר בזמן העברה בחביות מי מלח. כאשר החלו לייצר את הדג מדגים מקומיים, נהגו, על מנת להגיע לאותו טעם, לכבוש את הדגים קודם לעישונם במי מלח, וכך התפתחה שיטת הייצור המקובלת כיום. עישון חם של הדג יוצר מרקם וטעם שונה למאכל. בשיטת הכנה זו יש לכבוש את הדג בחומץ קודם לעישונו. לקס מדיה וקבצים בנושא סלמון מעושן בוויקישיתוף אריקה קינץ, כל כך ורוד, כל כך ניו יורקי, הניו יורק טיימס, 22 בספטמבר 2002
ג'בל אח'דר

ג'בל אח'דר (בערבית: الجبل الأخضر - "ההר הירוק") הוא אזור הררי המהווה חלק מהרי חג'ר בעומאן. אורכו של אזור הררי זה 300 קילומטרים מצפון מערב לדרום מזרח והוא מרוחק בין 50 ל-100 קילומטרים ממפרץ עומאן. הגבוה בהרי הרכס הוא ג'בל שמס (הר השמש) שגובהו כ-3,000 מטרים, והוא הנקודה הגבוהה ביותר בעומאן ובכל מזרח חצי האי ערב. האקלים ברכס ההררי הוא מדברי. עם זאת, קיימים בו אזורים בהם כמות המשקעים השנתית הממוצעת היא כ-300 מילימטר, המאפשרת גדילת שיחים ועצים נמוכים ואף גידול חקלאי (לרוב באמצעות טרסות) - ומכאן שמו של ההר. בשל גובה הרכס ההררי בחודשי הקיץ הטמפרטורות בו נמוכות מהמדבר הסובב אותו, ולכן מהווה האזור אתר תיירות. תושבי האזור מתפרנסים מתיירות ומגידולים חקלאיים ובהם רימונים, אגסים, אפרסקים, גפנים, וורדים לייצור מי ורדים. באזור הרכס מתגורר שבט באני ריאם המונה כ-14,000 תושבים. בין השנים 1957 ל-1959 התנהל מאבק מזוין בין כוחותיו של סולטאן עומאן (שלהם סייעו כוחות צבא בריטניה) לבין כוחות מורדים בחסותה של ערב הסעודית. מאבק מזוין זה מכונה כיום מלחמת ג'בל אח'דר. באוגוסט 2011 הכריז הסולטאן קאבוס בן סעיד אאל סעיד על האזור כעל שמורת טבע. מדיה וקבצים בנושא ג'בל אח'דר בוויקישיתוף פעולות כוחות בריטיים במלחמת ג'בל אחדר ההכרזה על ההר כעל שמורת טבע, חדשות המפרץ, 18 באוגוסט 2011
ג'בל שמס

ג'בל שַׁמס (בערבית: جَبَل شَمْس – הר השמש) הוא הגבוה בהרי עומאן. פסגתו מגיעה לרום של כ-3,000 מטרים. ההר ממוקם ברכס ג'בל אח'דר שבהרי חג'ר כ-100 קילומטרים ממפרץ עומאן, וכ-240 קילומטרים ממסקט, בירת עומאן. ההר הוא הגבוה בהרי דרום מזרח חצי האי ערב. בשל גובהו, על אף מיקומו בלב המדבר, הטמפרטורות בראש ההר בחודשי הקיץ מגיעות ל-20 מעלות צלזיוס, ובחודשי החורף עומדת הטמפרטורה בראש ההר על 0 מעלות צלזיוס. מסיבה זו, ובשל נופיו המרשימים, מהווה ההר אתר תיירות פופולרי בקרב תושבי עומאן. באוגוסט 2011 הכריז הסולטאן קאבוס בן סעיד אאל סעיד על ההר, כחלק מאזור ג'בל אח'דר, כעל שמורת טבע. מדיה וקבצים בנושא ג'בל שמס בוויקישיתוף Northern Oman, The Earth Observatory, ‏26 November 2008 Southeast Arabia, peakbagger.com Jabal Shams and Jabal Akhdar, Omantravel
ההר הירוק

האם התכוונתם ל... ההר הירוק (אסנשן) – הר באי אסנשן ג'בל אח'דר – הגבוה בהרי עומאן אל-ג'בל אל-אח'דר – רכס הררי בלוב ההרים הירוקים – רכס הרים במדינת ורמונט שבארצות הברית הפארק הלאומי ההר הירוק – פארק לאומי במדינת ורמונט מונטה ורדה – אתר ארכאולוגי בצ'ילה ההר הירוק – שיר של לאה גולדברג כינוי להר הכרמל "ההר הירוק תמיד" – שיר מאת יורם טהרלב שנכתב על הר הכרמל קפה ההר הירוק – מותג קפה
ראובן אדיב

ראובן אדיב (אֶרליך) (5 ביוני 1930 – 23 בדצמבר 2004) היה שחקן תיאטרון וקולנוע ומורה לאמנות הבמה. אדיב נולד בירושלים ב-1930. בשנות ה-40 השתתף כילד בחוג דרמטי של הבמאי רפאל צבי. בתחילת שנות ה-50 הוא שיחק ב-האהל ובתיאטרון הקאמרי. ב-1954 נסע לארצות הברית, למד באולפן השחקנים של לי סטרסברג ביחד עם אל פצ'ינו, ברברה סטרייסנד, דניס הופר ומרילין מונרו. הוא הצטרף לחוג הבמאים של בית הספר והמשיך ללמד שם. כן הופיע בהצגות בברודוויי ובאוף ברודוויי. ב-1970 חזר לישראל והתקבל לעבודה כמורה למשחק ולבימוי בבית צבי. בין תלמידיו היו ארנון צדוק, שמיל בן ארי, אבי פניני, דב רייזר, סלים דאו, יוסוף אבו ורדה ועוד. הוא המשיך לשחק בהבימה, התיאטרון העירוני חיפה ותיאטרון גיורא גודיק. ב-1979 התמנה כמנהל בית הספר למשחק בסמינר הקיבוצים. אדיב הופיע במספר סרטים: מלכת הכביש (1971) גבעת חלפון אינה עונה (1976) לופו בניו יורק (1976) קשר הדבש (1977) הגן, לצד שייקה אופיר ומלאני גריפית, (1977) לקהל הישראלי מוכר אדיב בעיקר בגלל הופעתו בסרט "גבעת חלפון אינה עונה" כמח"ט "בונדי", שם הוא מתחקר את ויקטור חסון (שייקה לוי) בשאלות על טקטיקה צבאית, פוקד על סרג'ו קונסטנצה (ישראל פוליאקוב) לזרוק רימון ומרגיע את המ"פ שמגר (טוביה צפיר) שמתנהג כאדם שיצא מדעתו. ב-1980 הזמין משרד החינוך והתרבות את כריסטופר פיטס, המנהל לשעבר של בית הספר "דרמה סנטר" בלונדון כדי לבחון את רמתם של בתי הספר למשחק בישראל. פיטס נפגש עם אדיב בסביבות 1982 והציע לו ללמד ב"דרמה סנטר". בין תלמידיו היו: קולין פירת', פול בטאני, פולי ווקר ועוד. אדיב לימד גם בבית הספר הלאומי למשחק בגטבורג שבשוודיה בשנים 1986-1996. התגורר בלונדון יותר מעשרים שנה, עד מותו. נישא לגליה נתיב, (שימשה כקריינית ומגישה בקול ישראל) אותה הכיר כשלימד אותה משחק בבית צבי. ראובן אדיב נפטר מהתקף לב בביתו בדצמבר 2004, בגיל 74, ונקבר בלונדון. הותיר אחריו את רעייתו ושני ילדים. ראובן אדיב, במיזם "אישים" לתיעוד היצירה הישראלית ראובן אדיב, במסד הנתונים הקולנועיים IMDb (באנגלית) ראובן אדיב, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב ראובן אדיב, בארכיון הבימה ראובן אדיב, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב טלילה בן-זכאי, לא רק עם ה"מוזה": הערב עם ראובן אדיב, מעריב, 27 באוקטובר 1970 ה. שרגא, 16 שנות "עבודה שחורה", מעריב, 19 ביולי 1971 ענבל שתיוי, ראובן אדיב נפטר, nrg מעריב, 3 בינואר 2005 Christopher Fettes, Reuven Adiv: Inspirational drama teacher, The Guardian, 31 January 2005
סטודיו (פירושונים)

האם התכוונתם ל... סטודיו – חדר עבודה של אמן, אומן או עובד סטודיו (כתב עת) – כתב עת לאמנות סטודיו למשחק – בית ספר העוסק בהוראת משחק בלבד אולפן הקלטות – מבנה להקלטות קול אולפן קולנוע – מבנה שבו מצלמים סרטים קולנוע סטודיו – אולם קולנוע נוסף שהיה קיים בקולנוע מוגרבי אימון סטודיו (מכונה גם שיעור סטודיו) - אימון כושר אירובי קבוצתי, המתבצע בתוך סטודיו. בדרך-כלל מלווה במדריכת כושר אולפן (פירושונים)
יריד סקרבורו

יריד סקרבורו (באנגלית: Scarborough Fair) הוא יריד או שוק שפעל במהלך ימי הביניים בעיר סקרבורו שבצפון יורקשייר באנגליה. יריד זה היה החשוב שבירידים שנערכו באנגליה בימי הביניים. היריד נערך מדי שנה החל מה-15 באוגוסט ונמשך 45 ימים. היריד היה יוצא דופן בתקופתו הארוכה. ביריד השתתפו סוחרים מכל רחבי אנגליה, ואף סוחרים שהגיעו מדנמרק, נורווגיה, המדינות הבלטיות והאימפריה הביזנטית. יריד סקרבורו החל לפעול בעקבות רישיון מלכותי שניתן על ידי הנרי השלישי, מלך אנגליה ב-22 בינואר 1253. על פי הרישיון המלכותי, הורשתה העיר להפעיל את היריד מחג עליית מרים (ב-15 באוגוסט) ועד חג המלאך מיכאל (החל ב-29 בספטמבר). היריד היה אירוע רב משתתפים, ונכחו בו סוחרים, קונים, בנקאים, וגם אנשי בידור וקהל רב שבה לצפות במופעי הבידור. היריד פעל במהלך כל ימי הביניים. במהלך המאה ה-17 החלה ירידה בפופולריות של היריד והוא הפסיק לפעול. פעילותו חודשה באמצע המאה ה-18 אולם הוא הופסק בשנת 1788. בשלהי המאה ה-20 החלו להיערך אירועים קצרים בשם זה, בסגנון ביניימי, שנערכו בחסות ארגון מורשת אנגליה. היריד מאוזכר בבלדה העממית הבריטית יריד סקרבורו. בלדה זו זכתה לפרסום רב ברחבי העולם בביצוע הצמד סיימון וגרפונקל. יריד סקרבורו (בלדה) אתר האינטרנט הרשמי של יריד סקרבורו ההיסטוריה של סקרבורו
אריה ליב גרוסנס

הרב יהודה (אריה) ליב גרוסנס (כ"ט באב תרע"ב, 10 באוגוסט 1912 – ג' בניסן תשנ"ו, 23 במרץ 1996) היה ראש בית הדין של ק"ק כנסת ישראל בלונדון. נולד בגליציה, בנו של מרדכי הלוי גרוסנס. בתרע"ו הוריו עברו לגרמניה בשל מסחר, נולד בברכתו של הגה"ק רבי דוד משה מטשורקוב זיע"א שבירך את אמו בבן שיאיר את עם ישראל בפסקיו בשנת ה'תרפ"ו (1926) החל את לימודיו בישיבת ראדין, שם למד חמש שנים. בשנת ה'תרצ"ב (1932), עבר ללמוד בישיבת כנסת בית יצחק בקמניץ. היה תלמידו המובהק של רבי ברוך בר לייבוביץ אף בהסכמה לספרו של גיסו הגאון רבי חיים שמואל לאפיאן זלל"הה מבקש רבי ברוך בער לדרוש בשלומו ולימים אף קרא לבנו על שם רבו. כעבור זמן עבר ללמוד בישיבת אהל תורה בברנוביץ' אצל הרב אלחנן וסרמן. במשך תקופה למד בישיבת מיר. בסוף שנות ה-30 עבר לאנגליה. נישא לאסתר בלוך, בתו של צבי אפרים בלוך, מראשי הקהילה היהודית בגייטסהד. לאחר נישואיו היה ממייסדי כולל גייטסהד. לאחר מלחמת העולם השנייה פעל יחד עם הרב חזקיהו יוסף מישקובסקי לסיוע לניצולי השואה ששהו במחנות העקורים בגרמניה. בשנת ה'תש"ח (1948) התמנה על ידי הרב יחזקאל אברמסקי כדיין בבית הדין הרבני בלונדון. בשנת ה'תשי"א (1951) עלה הרב אברמסקי לישראל והרב גרוסנס התמנה תחתיו כראש בית הדין. עמד בקשרים הלכתיים עם גדולי הרבנים ובהם הרב משה פיינשטיין. בשנת ה'תשי"ח (1958) פרסם את ספר השו"ת "לב אריה", וקיבל את הסכמתם של הרב יצחק אייזיק הלוי הרצוג והרב צבי פסח פרנק. והרב מטשיבין על פי בקשת הרב רפאל ברוך טולדנו נסע לטנג'יר שבמרוקו והקים בה ישיבה לבני המקום. בשנת ה'תשל"ג (1972) הצטרף לרבנים שיצאו נגד פסקו של הרב שלמה גורן בפרשת האח והאחות. בשנת ה'תשל"ט (1979) עלה לישראל והתגורר בשכונת בית וגן בירושלים. ייסד ועמד בראש כולל אברכים "קול ירושלים". נפטר בשנת תשנ"ו, ונקבר בהר הזיתים בירושלים. בין בניו: הרב שמריהו גרוסנס - מרבני ישיבת אור אלחנן (חתנו של הרב אהרן בילוסטוצקי, ראש כולל אוהל תורה), והרב ברוך דב גרוסנס – רב קהילת "יד שאול" ביוהנסבורג. בין חתניו: הרב מרדכי חברוני – שהיה ר"מ בישיבת חברון (בנו של רבי משה חברוני), והרב ישראל ברל – מרבני ישיבת תורה אור. שו"ת לב אריה, לונדון, תשי"ח, באתר היברובוקס אריה ליב גרוסנס, דף שער בספרייה הלאומית מאחרי הבר מצווה עד גיל 18 (עדות בנו, "מאיר עיני ישראל, ח"א, עמ' 217-8)
איגוד הרוקחות הבין-לאומי

איגוד הרוקחות הבין-לאומי (באנגלית: International Pharmaceutical Federation; בצרפתית: Fédération Internationale Pharmaceutique) שראשי התיבות שלו FIP הוא איגוד בין-לאומי של הארגונים הלאומיים שמייצגים רוקחים ומדענים העוסקים ברוקחות. מוסדותיו נמצאים בהאג, הולנד. האיגוד נוסד ב-1912. נכון ל-2012 הוא כולל 127 ארגונים לאומיים ומשרת כ-2 מיליון איש העוסקים בתחום. מדיה וקבצים בנושא איגוד הרוקחות הבין-לאומי בוויקישיתוף אתר האינטרנט הרשמי של איגוד הרוקחות הבין-לאומי ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
פרנק פולק

פרנק פולק (נולד ב-1943) הוא חוקר מקרא ישראלי. פולק פרסם סדרת ספרים בשם "הסיפור במקרא", שראו אור מטעם האנציקלופדיה המקראית. פרנק פולק (1943-), דף שער בספרייה הלאומית הסיפור במקרא, באתר "מוסד ביאליק" ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אבשלום גיסין

אבשלום גיסין (1896 - 5 במאי 1921) היה קצין יהודי בצבא הטורקי ומראשוני מגיני פתח תקווה, נרצח במאורעות תרפ"א. נולד בשנת 1896 בפתח תקווה, בנו של משה גיסין. למד בבית הספר פיק"א במושבה ופעל שיחליפו את שפת הלימוד הצרפתית בשפה העברית. לאחר סיום לימודיו עבר לגימנסיה העברית ביפו והיה מראשוני תלמידיה, בשנת 1914 נסע לטורקיה ללמוד מדעים צבאיים באקדמיה הצבאית בבירה איסטנבול. סיים את הלימודים בהצטיינות, קיבל דרגת קצונה, וכאשר פרצה מלחמת העולם הראשונה נשאר כמורה באקדמיה הצבאית בה למד. לאחר המלחמה וכיבוש ארץ ישראל בידי הבריטים חזר לארץ וארגן צעירים בפתח תקווה להגן על היישוב מפני הערבים. הוא היה בין מייסדי אגודת הספורט המקומית "מכבי" במקום ואת תנועת "הצופים", בשלב מסוים התגורר בדרום הארץ ובירושלים ועסק במדידת קרקעות. בשנת 1921 כשפרצו מאורעות תרפ"א ולאור האיום של התקפת ערבים על המושבות היהודיות חזר גיסין לפתח תקווה, ולאור ניסיונו וידיעותיו שרכש בבית הספר הצבאי הועמד בעמדת הפיקוד הראשונה יחד עם אברהם שפירא. ב-5 במאי נפתחה ההתקפה הגדולה על פתח תקווה על ידי ערביי הסביבה משבט אבו כישכ, ומגיני המושבה שבפיקודו התבצרו בפרדסים שבמבואותיה והערבים התארגנו בסמוך. עם תחילת הקרב יצא אבשלום מבין הפרדסים לתקוף את הערבים מעמדה נוחה ונפגע מכדורים בראשו ונהרג במקום. הוא הובא לקבורה למחרת היום בבית העלמין סגולה. שמו של גיסין הונצח ברחוב ראשי בפתח תקווה, באנדרטת יד לגיבורים במתחם יד לבנים בפתח תקווה. כמו כן קבוצת הספורט מכבי פתח תקווה נקראה על שמו. אבשלום גיסין באתר "יזכור" סיפור נפילתו של אבשלום גיסין בעיתון דבר, מאי 1971, במלאת 50 שנה למותו.
High Impact Games

High Impact Games היא חברת משחקים בברבנק שבקליפורניה. היא הוקמה על ידי פורשי Insomniac Games. אתר האינטרנט הרשמי של High Impact Games (באנגלית) ערך זה הוא קצרמר בנושא תוכנה ובנושא משחקים. אתם מוזמנים לתרום לוויקיפדיה ולהרחיב אותו.
אצטגנון

אצטגנוּן (שם מדעי:Uranoscopus) הוא סוג של דגים טורפים בסדרת הדקראים החיים על קרקעית הים ונפוצים בימים רבים. הם אורבים בחול לאיטם לטרף אותו הם בולעים עם לסתותיהם והם בעלי קוצים ארסיים. בסוג זה 23 מינים: Uranoscopus affinis Uranoscopus albesca Uranoscopus archionema אצטגנון מגובשש (Uranoscopus bauchotae) Uranoscopus bicinctus Uranoscopus cadenati Uranoscopus chinensis Uranoscopus cognatus Uranoscopus crassiceps אצטגנון אריתראה (Uranoscopus dahlakensis) אצטגנון סואץ (Uranoscopus dollfusi) Uranoscopus filibarbis אצטגנון הכתמים (Uranoscopus fuscomaculatus) אצטגנון נטוף (Uranoscopus guttatus) Uranoscopus japonicus Uranoscopus kaianus אצטגנון ים-סופי (Uranoscopus marisrubri) Uranoscopus marmoratus Uranoscopus oligolepis Uranoscopus polli אצטגנון ים-תיכוני (Uranoscopus scaber) Uranoscopus sulphureus Uranoscopus tosae מדיה וקבצים בנושא אצטגנון בוויקישיתוף אצטגנון, באתר ITIS (באנגלית) אצטגנון, באתר NCBI (באנגלית) אצטגנון, באתר Animal Diversity Web (באנגלית) אצטגנון, באתר האנציקלופדיה של החיים (באנגלית) אצטגנון, באתר GBIF (באנגלית) רשימת מינים ותמונות מאתר fishbase.
צבעון (דג)

צבעון (שם מדעי: Pseudochromis) הוא סוג של דגי גרם מים מלוחים ממשפחת הצבעוניים שבסדרת הדקראים. אלה מינים קטנים וצבעוניים בייחוד בפניהם, מה שנתן להם את שמם. תפוצתם היא רק בימים טרופיים סביב שוניות אלמוגים ברחבי האזור האינדו פסיפי וחלקם נפוצים גם במפרץ אילת. תזונתם היא חסרי חוליות מימיים קטנים המצויים בין הסלעים והאלמוגים. בסוג מעל ששים מינים: Pseudochromis aldabraensis Pseudochromis alticaudex Pseudochromis ammeri Pseudochromis andamanensis Pseudochromis aureolineatus Pseudochromis aurulentus Pseudochromis bitaeniatus Pseudochromis caudalis Pseudochromis chrysospilus Pseudochromis coccinicauda Pseudochromis colei Pseudochromis cometes Pseudochromis cyanotaenia Pseudochromis dilectus צִבְעוֹן מַזְלְגִי (Pseudochromis dixurus) Pseudochromis dutoiti Pseudochromis eichleri Pseudochromis elongatus Pseudochromis erdmanni Pseudochromis flammicauda צִבְעוֹן צְהֹב-קָדְקוֹד (Pseudochromis flavivertex) Pseudochromis flavopunctatus Pseudochromis fowleri צִבְעוֹן פְרִידְמָן (Pseudochromis fridmani) Pseudochromis fuligifinis Pseudochromis fuscus Pseudochromis howsoni Pseudochromis jace Pseudochromis jamesi Pseudochromis kolythrus Pseudochromis kristinae Pseudochromis leucorhynchus Pseudochromis linda Pseudochromis litus Pseudochromis lugubris Pseudochromis luteus Pseudochromis madagascariensis Pseudochromis magnificus Pseudochromis marshallensis Pseudochromis matahari Pseudochromis melanurus Pseudochromis melas Pseudochromis mooii Pseudochromis moorei Pseudochromis natalensis Pseudochromis nigrovittatus Pseudochromis oligochrysus צִבְעוֹן זֵיתָנִי (Pseudochromis olivaceus) Pseudochromis omanensis Pseudochromis persicus Pseudochromis perspicillatus צִבְעוֹן חִוֵּר (Pseudochromis pesi) Pseudochromis pictus Pseudochromis punctatus Pseudochromis pylei Pseudochromis quinquedentatus Pseudochromis ransonneti Pseudochromis reticulatus Pseudochromis rutilus צִבְעוֹן קַוִּים (Pseudochromis sankeyi) Pseudochromis socotraensis צִבְעוֹן סְפְּרִינְגֶר (Pseudochromis springeri) Pseudochromis steenei Pseudochromis striatus Pseudochromis tapeinosoma Pseudochromis tauberae Pseudochromis tigrinus Pseudochromis tonozukai Pseudochromis viridis Pseudochromis wilsoni Pseudochromis yamasakii מדיה וקבצים בנושא צבעון בוויקישיתוף צבעון, באתר ITIS (באנגלית) צבעון, באתר NCBI (באנגלית) צבעון, באתר GBIF (באנגלית) ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
אמירם טובים

אמירם טובים (נולד ב-20 במאי 1974) הוא סטנדאפיסט, קומיקאי, ושחקן ישראלי, הידוע כמשתתף בתוכנית "מחוברים" בעונתה הרביעית. טובים נולד וגדל בראשון לציון לנעמי ולשמואל, ולו ארבעה אחים. לאביו מפעל עמודי תאורה מצליח. ב-1992 נהרג אחיו הגדול אליחי (אילי) בפעילות מבצעית כאשר שירת ביחידה מובחרת. עבד כרכז בפרויקט אומץ ועם בני נוער בפרדס־כץ. בתחילת דרכו עסק בעיתונאות. אמירם טובים הוא סטנדאפיסט שהחל ככותב לתוכנית של דודו טופז, ולקח חלק בתוכניות "מהדורה מוגבלת" בערוץ ביפ, "צחוק מעבודה" בערוץ 2. הופיע גם בתוכנית "מחוץ לחוק" בעונה השנייה. כמו כן, קיבל תפקיד אורח בסדרה "שנות ה-80". אמירם הנחה את התוכנית "הדיבור" עם אלירז שדה בערוץ 24 ואת "ספיישל הקריוקי" עם שלומי קוריאט. בין היתר השתתף בתוכנית "זוג מנצח VIP" עם אשתו דורין. אמירם הגיש פינה קומית בתוכנית "הטוב מכולם" עם אברי גלעד. אמירם טובים הוא יוצר רשת וכיום מופיע בכל רחבי הארץ עם מופע סטנדאפ. שיחק בתפקיד אורח בסדרה ״למה מי מת״ בתפקיד עצמו. הוא שיחק בתפקיד אורח בסדרה "לבד בבית". הוא בעל תואר ראשון בחינוך ובתקשורת. טובים נשוי ואב לשלושה. מתגורר בנס ציונה. אמירם טובים בעמודו האישי יואב בירנברג, עכשיו טוב: אמירם טובים מתחבר לעבר, באתר ynet, 1 בדצמבר 2016 רחלי מלק בודה, ‏ימים טובים: "אני מרגיש שהקהל נעשה יותר אינטליגנטי בשנים האחרונות", בעיתון מקור ראשון, 22 בינואר 2020 אמירם טובים - לצחוק מהשנייה הראשונה, בפורטל סטנדאפיסט 20 במאי 2022 אמירם טובים, במיזם "אישים" לתיעוד היצירה הישראלית
קלבדיה שולז'נקו

קלבדיה שולז'נקו (ברוסית: Клавдия Ивановна Шульженко; ‏24 במרץ 1906 – 17 ביוני 1984) הייתה זמרת סובייטית ממוצא אוקראיני. היא התפרסמה במיוחד בתקופת מלחמת העולם השנייה במהלכה השתתפה במאות הופעות בקרבת חזית הלחימה. קלבדיה שולז'נקו נולדה בעיר חרקוב. אביה, שעבד כמנהל חשבונות במשרד מסילות הרכבת, היה חובב שירה ושלח את ביתו ללמוד מוזיקה ושירה בבית הספר למוזיקה. בתחילת שנות ה-20 היא החלה בהופעות עם שירי עם. בשנת 1923 שולז'נקו התקבלה לתיאטרון המקומי בתור שחקנית ובמקביל המשיכה להופיע כזמרת. בשנת 1928 שולז'נקו עברה ללנינגרד והמשיכה בהופעות בתור זמרת. בשנת 1931 היא השתתפה במחזמר על מוזיקה של דמיטרי שוסטקוביץ' בתיאטרון מוזיקלי בניהול של איסאק דונייבסקי. בשנת 1934 היא הצטלמה לסרט. בשנת 1936 יצא תקליט הסינגל הראשון שלה. בשנת 1939 שולז'נקו זכתה בתחרות זמר ארצית. בשנת 1940 בלנינגרד הוקמה תזמורת ג'אז בניהול של שולז'נקו ובעלה - ולדימיר קוראלי. במהלך מלחמת העולם השנייה התזמורת נישארה בלנינגרד הנצורה. במהלך מצור לנינגרד שולז'נקו השתתפה במעל 500 קונצרטים בחזית הלחימה. בין השירים המפורסמים שלה ניתן לציין תכול המטפחת, "בו נעשן" (Давай закурим), "חברים מאותו הגדוד" (Друзья-однополчане) ורבים אחרים שהביאו לזמרת תהילה כלל ארצית. גם לאחר סיום המצור, שולז'נקו והתזמורת המשיכו להופיע ביחידות הצבא הלוחם. לאחר סיום המלחמה, שולז'נקו המשיכה בהופעות כזמרת. בשנת 1954 היא הצטלמה לסרט נוסף וגם יצאה תקליט אריך-נגן הראשון שלה. בשנת 1971 היא קיבלה את תואר אמן העם ובשנת 1976 הוענק לה עיטור לנין. בשנת 1976 היא הופיעה בקונצרט שסיכם את הקריירה הארוכה באחד מאולמות הקונצרטים הגדולים במוסקבה. בשנת 1980 הוצא התקליט האחרון שלה ובשנת 1981 היא כתבה ספר על חייה. שולז'נקו נפטרה בשנת 1984 ונטמנה בבית העלמין נובודוויצ'יה. בשנת 1996 בחרקוב נפתח מוזיאון לזכרה של הזמרת. מדיה וקבצים בנושא קלבדיה שולז'נקו בוויקישיתוף קלבדיה שולז'נקו, סרטונים בערוץ היוטיוב קלבדיה שולז'נקו, במסד הנתונים הקולנועיים IMDb (באנגלית) קלבדיה שולז'נקו, במסד הנתונים הקולנועיים KinoPoisk (ברוסית) קלבדיה שולז'נקו, באתר אפל מיוזיק (באנגלית) קלבדיה שולז'נקו, באתר Last.fm (באנגלית) קלבדיה שולז'נקו, באתר MusicBrainz (באנגלית) קלבדיה שולז'נקו, באתר דיזר קלבדיה שולז'נקו, באתר Yandex.Music (ברוסית) קלבדיה שולז'נקו, באתר Discogs (באנגלית) קלבדיה שולז'נקו, באתר "Find a Grave" (באנגלית)
יצחק קוסובסקי

הרב יצחק קוסובסקי-שחור (ה' בתשרי תרל"ח, 1877 - כ' באלול תשי"א, 1951) היה רב בכמה מערי ליטא, רוסיה ובבלארוס, ולאחר מכן ראב"ד יוהנסבורג בדרום אפריקה. היה גיסו של הרב חיים עוזר גרודזנסקי. בנו של הרב שאול קוסובסקי-שחור (בנו של חיים לייב שחור ממיר, גיסו של הנצי"ב מוולוז'ין). אביו נפטר בגיל צעיר (שנות השלושים לחייו) בהיותו ילד, ולאחר מכן התייתם גם מאמו. בצעירותו למד בישיבת טלז אצל הרב שמעון שקופ. נישא לבתו של הרב דוד שלמה גרודזנסקי (אביו של הרב חיים עוזר גרודזנסקי מווילנא) שהיה רב באיוויה שבליטא. בשנת תרס"ד, אחרי פטירת חותנו, נבחר למלא את מקומו. בנו שנולד שנה לאחר מכן, נקרא דוד שלמה על שם החותן, ביום ברית המילה נפטרה אשתו היולדת. בשנת תרע"ו התמנה לרב במריופול שבאוקראינה. בשנת תרפ"ב עבר לכהן כרב באוגוסטוב. בשנת תרפ"ה החליף ברבנות העיר וולקוביסק את הרב אבא יעקב הכהן בורוכוב שעלה לארץ ישראל. בסוף שנת תרצ"ג התמנה לראב"ד ביוהנסבורג. קורותיו במדינה מתוארים בהרחבה בספרים שיצאו לאור על ידי נכדיו שאלת יצחק, ובמיוחד 'עקבי יצחק'. מהמתואר שם עולה ששררה מתיחות גדולה בין הרב קוסובסקי לבין הרב יהודה ליב לנדא, על רקע טענותיו שהרב לנדא מתייחס בצורה חיובית מידי לתנועה הרפורמית שהחלה להתפשט במדינה. הרב לנדא מצידו טען שמלחמותיו הקולניות של הרב קוסובסקי רק מזיקות ומוסיפות כוח לרפורמים. מאשתו הראשונה נולדו לו שלושה ילדים: דבורה שנישאה לרב יהודה ליב קאגאן, חוה שנישאה לרב ישראל ליוואוויץ ונספתה עם כל משפחתה בשואה, והרב דוד שלמה שהיה עורך דין בתל אביב. אחרי מות אשתו הראשונה נישא בשנית ונולדו לו שלושה ילדים נוספים, הרב יחיאל מיכל קוסובסקי שהיה רב בוולקוביסק ואחרי מלחמת העולם השנייה בדרום אפריקה, עו"ד חיים קוסובסקי שחור מת"א ואחותו התאומה, לאה חגי, שחייתה בניו יורק. בספר השו"ת שלו 'שאילת יצחק' נדפס (במהדורת תשנ"ג) אחד מן ההספדים המובאים בספר הוא "על אחד הרבנים" בעוד שמובן מתוכנו שמדובר בהספד על הראי"ה קוק (במהדורת תשס"ו ההספד נשמט לגמרי). על שמו של הרב קוסובסקי נקראת ישיבת נחלים, "נחל יצחק". אחותו ליפשה נישאה לבן דודו, הרב יוסף דוד שחור. שו"ת שאילת יצחק שבת ומועד, דרשות על פרשת השבוע עקבי יצחק, מאמרים נאומים הגיונות ומכתבים יעקב קוסובסקי שחור, תלתלים שחורות, בני ברק, תשס"ח, קונטרס עקבי יצחק (הביוגרפיה של קוסובסקי) מידע על יצחק קוסובסקי בקטלוג הספרייה הלאומית יצחק בן שאול קוסובסקי-שחור (1878-1951), דף שער בספרייה הלאומית עקבי יצחק אות צא עקבי יצחק אות צב סיכום מפגש ארצי של ספרני 'ספרים נדירים'
נור (אנגליה)

נור (באנגלית: Nore) הוא שמו של שרטון חול (sandbank) בשפך התמזה באנגליה. הוא מציין את נקודת המפגש בין נהר התמזה והים הצפוני, מחצית הדרך בערך בין מפרצון הֵייוֶונְגוֹר באֶסֶקְס לבין ווֹרְדֶן פּוֹינְט בקֶנְט. עד 1964 הוא ציין את הגבול הפונה לים של נמל לונדון. מאחר ששרטון החול היה סכנה לכלי שיט הבאים אל לונדון ויוצאים ממנה, הוצבה בו ב-1732 אוניית מגדלור, הראשונה בעולם. המקום הפך לנקודת ציון מרכזית, ושימש כנקודת התכנסות לאוניות. כיום מסומן השרטון במצוף עזר לניווט. במאי/יוני 1797 אירע מרד מלחים באוניות הצי המלכותי שעגנו אז בנור. ב-1943 הוקם במקום אחד ממבצרי מונסל להגנה מפני מטוסי האויב. המבצר ניזוק קשות לאחר שאונייה התנגשה בו ב-1953 והוא פורק ב-1959-60. שרטון החול בנור מהווה סכנה לשיט, ולכן נרתקה מעליו ב-1732 אוניית המגדלור הראשונה בעולם כחלק מניסוי שערך רוברט המבלין, מי שהגה את הרעיון. עדות להצלחתו של הניסוי היא העובדה כי ב-1819 היו בידי בריטניה כבר תשע אוניות מגדלור. אוניית המגדלור של נור הופעלה על ידי טריניטי האוז, רשות המגדלורים הבריטית. אוניות המגדלור הראשונות בנור היו כלי שיט קטנים עשויים עץ, בדרך כלל גאליוטים ממסורת הבנייה ההולנדית. בסוף המאה ה-19 הוצבה במקום אונייה גדולה יותר, בעלת אור מסתובב. אחרי 1915 לערך פסק השימוש באוניית מגדלור ובמקומה נרתק מצוף. מאז 2006 נמצא מעל נקודת העגינה של אוניית המגדלור לשעבר מצוף מסוג Sea Reach No. 1, מחצית הדרך בערך בין שוברנס באסקס והאי שפי בקנט. המצוף מציין את הנקודה בה מסתיים נהר התמזה ומתחיל הים הצפוני. מ-1899 עד 1955 החזיק הצי המלכותי קצין בכיר, המפקד העליון של נור, בידיו הופקדה האחריות על הגנת הכניסה לנמל לונדון ועל תנועת אוניות הסוחר לאורך חופה המזרחי של בריטניה. "Trinity House: Lightvessels". In: PortCities London Shepherd, E. W. (1979). The story of Southend Pier and its associations. Letchworth: Egon Publishers Ltd ערך זה כולל קטעים מתורגמים מהמהדורה האחת-עשרה של אנציקלופדיה בריטניקה, הנמצאת כיום בנחלת הכלל מדיה וקבצים בנושא נור בוויקישיתוף נור, באתר אנציקלופדיה בריטניקה (באנגלית) מהם מבצרי מונסל?, באתר אנציקלופדית אאוריקה